L-Ewwel Soċji tal-Casino Lourdes Fl-1869, ħdax-il sena wara d- dehriet tal-Madonna ġewwa Lourdes fi Franza, mar bħala Kappillan il-Qrendi Dun Pietru Pawl Xuereb, D.D. Dan il-kappillan kien issaħħar minn dawn id-dehriet tal-Madonna u saħansitra żar il-belt ta' Lourdes fi Franza. Peress li d- devozzjoni lejn il-Madonna ta' Lourdes bdiet dejjem tikber f'Malta, dan il-Kappillan ħaseb biex iżid din id-devozzjoni lejn il-Madonna ta' Lourdes fil-Qrendi. Għalhekk waqqaf il-Fratellanza tal-Madonna ta' Lourdes. Fl-1878, biex iżid l- entużjażmu, ġab statwa tal- Madonna ta' Lourdes u beda jorganizza festa f'ġieħ il-Madonna ta' Lourdes. Jingħad ukoll li mad-dar tiegħu għamel niċċa bi statwa tal-Madonna ta' Lourdes. Għall-ħabta ta' nofs is-seklu 19 f'Malta kien beda jitrawwem moviment soċjo-kulturali ġdid. Kienu bdew jinbtu ċentri rikreattivi jew Ċirkoli f'diversi postijiet f'Malta fejn id-dilettanti tal-mużika setgħu jkunu mħarrġa f'din l-arti. Il-Qrendi, għalkemm raħal żgħir, ma baqax nieqes mill-każini u kien mill- ewlenin biex kellu l-ewwel każin soċjali bl-isem 'Casinċ Lourdes.' Dan il-każin kien fil-Palazz tan-Nobbli Spiteri-Agius u kien ta' kulħadd. Kien hemm partitarji tal-Madonna ta' Lourdes u ta' Santa Marija kif ukoll xi sinjuri li kienu jmorru l-Qrendi bħala villeġġatura fosthom ta' Ghana u ta' Depiro. Fost l-ewwel soċji kien hemm ukoll xi nies miż-Żurrieq kif ukoll mill-Imqabba. Bil-mod il-mod, il-festa sekondarja tal-Madonna ta' Lourdes, saret popolari ħafna. Bħala President, l-ewwel insibu li kien Nikola Magri. Fis- seduta tat-3 ta' Marzu 1895 Nikola Magri, iffirma bħala Viċi-President u hekk baqa' jsir għal diversi seduti. L-ewwel seduta tal-Kumitat saret il-Ħadd 10 ta' Frar fil-5 ta' fil-għaxija. Kien hemm diversi soċji proposti għal din l-ewwel seduta. Is-soċji preżentati kienu kollha Għaqda Mużikali L-istatwarju Carlo Darmanin li l- Kappillan Dun Pietru Pawl Xuereb ħatru biex jagħmel l-istatwa tal-Madonna ta' rġiel u interessanti wkoll li ma' isimhom tniżżel ukoll il-laqam tagħhom. L-ewwel wieħed fil-lista kien ċertu wieħed Filippo Magro magħruf bħala ''Ta' Sulask'. Kien hemm votazzjoni għall-għażla ta' l- ewwel soċji u l-membri kollha kienu aċċettati. Tniżżlu wkoll il- voti li ġabu. Iffirma bħala President fi ħdan l-ewwel Kumitat Nikola Magri li kien jiġi z-ziju matern ta' l- Avukat Ġużċ Cassar: Jidher ukoll li-xi-membri tal- familja ta' l-Avukat Cassar magħrufa bħala Tal- Gharmazina kienu soċji fl-ewwel Kumitat li sar fil- Każin ta' Lourdes u hawnhekk qed nirreferi għal Giuseppe Cassar. Mill-istess minuti, naraw li kellu jinfetaħ bottegin u l-offerti kellhom joħorġu mis-soċji skond ir-regolamenti li kienu tfasslu. Il-Kumitat kien ta ordni lill-Kaxxier sabiex jonfoq l-ispejjeż neċessarji biex jinfetaħ l-ewwel bottegin. Is-seduti baqgħu jsiru regolarment kull nhar ta' Ħadd u l-minuti ta' dawn l-ewwel laqgħat kienu miżmuma b'mod eċċelenti mis-Segretarju li ismu ma jingħatax. Il-lista tas-soċji fi ħdan l-ewwel każin soċjali baqgħu dejjem aktar jiżdiedu għaliex diversi soċji kienu jkunu proposti għal-laqgħat sussegwenti. Il-Ħadd 17 ta' Frar fil-5 ta' fil-għaxija saret laqgħa oħra tal-Kumitat. Soċji So ID) EŻ. proposti għal din il-laqgħa kienu ħdax u l-lista tas-soċji tlestiet fil-11 ta' Frar mis-Segretarju. Mill-familja Tal-Gharmazina żdied Celestino Cassar bħala soċju. Kien hemm ukoll ċertu Michelino Fenech magħruf bħala 'Sinjur' propost bħala soċju. Dawn iż- żewġ soċji, bħal xi oħrajn, għaddew bil-voti kollha u l- Kumitat ta ordni li fis-seduta ta' l-24 ta' Frar 1895 is- Sur Michelino Fenech isir soċju onorarju. Fis-seduta tas- 26 ta' Frar fl-4 ta' fil-għaxija kien hemm ħames soċji ġodda oħra. Fil-laqgħa tal-Kumitat tat-3 ta' Marzu fil-5 ta' fil- għaxija kien hemm għoxrin soċju ieħor proposti għas- seduta. Pietro Cassar kien mill-familja 'Tal-Mażina' u erba' soċji oħra kienu deskritti bħala ''sinjuri'. Dawn kollha għaddew għal soċji. Il-Kumitat kien ta ordni fl-istess laqgħa sabiex huma jkunu proposti għall-onorarji fis-seduta ta' l-10 ta' Marzu 1895. F'din il-laqgħa Nikola Magri ma baqax jiffirma iżjed bħala President iżda bħala Viċi-President. Fil- laqgħa tal-Kumitat ta' l-1 ta' Mejju 1895 bħala Viċi- President iffirma Carmelo Muscat. Ksur tar-regolamenti kienu jkunu rraportati fil- laqgħat tal-Kumitat. Kien hemm ċertu Carmelo Farrugia li kien irraportat minn diversi xhieda li kien ittraskura fil-ġbir tal-flus. Huwa kien eventwalment sospiż mid- dħul fil-każin għal tmint ijiem. Każ ieħor kien ta' Antonio Mifsud ''Iċ-Ciuna' u Filippo Magri 'Ta' Serafin' għax iġġieldu ġewwa u barra l-każin. Kien hemm każ fejn xi soċji daħlu xi nies ġol-każin li kienu minn barra r-raħal tal-Qrendi u huma telqu u ħallewhom weħidhom fil-każin. Dwar dan il-każ kienu ttieħdu passi kontra dan is-soċju li kien Ignazio Magro 'Ta' Serafin'. Kien hemm diversi każijiet oħra rraportati fil-minuti fosthom dwar dagħa, ġlied jew kliem ħażin li kien jingħad ġewwa l-każin. Din turi d-dixxiplina stretta li kien hemm f'dawn iż-żminijiet. Is-soċji li kienu jinstabu ħatja kienu jkunu sospiżi mill-każin għal żmien determinat. Nies mhux soċji anke jekk mill-istess raħal ma setgħux jitħallew jidħlu fil-każin. Nies minn barra l- Qrendi kienu jitħallew jidħlu soċji fil-każin. Kien hemm ċertu Antonio Zammit miż-Żurrieq, aktar tard ċertu sinjur Paolo Farrugia, Leonardu Balzan, Mariano Farrugia, Vincenzo Chircop u Paolo Caruana kienu Ikoll mill-Imqabba u M'Angelo Zammit kien mis-Siġġiewi. Għal lejlet u nhar il-festa ta' Lourdes is-soċji kellhom jidħlu l-każin lebsin il-ġlekk u ż-żarbun. Dan ir- regolament kien emendat fl-1897 u kien jgħid li nhar il- festa ta' Santa Marija u ta' Lourdes, is-soċji kellhom jidħlu lebsin il-ġlekk u ż-żarbun għal ħin ta' wara nofs in-nhar biss. l Għal dan l-ewwel Każin soċjali bdiet tinxtara xi għamara. F'Ġunju 1898 inxtraw tużżana siġġijiet u xi Għaqda Mużikali għamara oħra. Ingħataw żewġ liri lill-Prokuratur tal-festa ta' Lourdes għal dik is-sena. Għal diversi snin il-Kumitat tal-każin kien ħa ħsieb iżejjen il-faċċata tal-każin u jillumina u jżejjen l-istess triq u kien jagħti l-flus lill- Prokuratur biex issir il-festa. Il-każin kien aktar għar-rikreazzjoni tas-soċji. Kien isir logħob tat-tombla, tat-triset u logħob tal-karti fosthom tal-Bella Donna. Għal dan l-għan kienu nxtraw imwejjed żgħar għal-logħob. Il-logħob kien isir għall- Fl-1 ta' Mejju 1897, jidher li nbidel il-post tal-każin li mar f'tal-Viċi-President Carmelo Muscat fi Strada Mercato, numru 11, b'kera ta' seba' liri sterlini u għaxar xelini fis-sena li kellhom jitħallsu kull erba' xhur bil- quddiem. Il-fond kien jikkonsisti f'entrata, kamra taħt u oħra fuqha, nofs bitħa, taraġ u ta' taħt it-taraġ fejn jinfed għal-lok ieħor u sala; għall-bir u toilet l-każin kellu jisserva ma' tal-post biswit. Din il-kirja kienet bir-riserva illi l-bejt jibqa' jintuża mill-ġar meta dan ikun irid itella' xi qamħ biex inixxfu u huwa seta' jgħaddi għall-kamra ta' fuq li żamm hu stess; bil-patt illi l-fond ikun mogħti lura fl-istat li ngħatalhom. Is-sid intrabat ukoll li jbajdilhom qabel jidħlu fih. Fl-1902 il-Kumitat talab biex il-post jikber. Din li ġejja hija l-ewwel lista tas-soċi fil-Casinċ Lourdes skond il-laqgħa tal-kumitat li saret fl-10 ta' Frar 1895. Din il-lista ttieħdet mill-ktieb tal-minuti ta' l-istess Soċjetà. Din il-lista hija ffirmata mis-Segretarju li perċ ismu ma jingħatax. Soċji proposti għal din is-Seduta 6 Luiġi Vella Ta Ratell—:—